jkorsvik/nowiki_second_scrape_merged huggingface dataset:
Charles Edward Drennan

Charles Edward Drennan (født 23. august 1960 i Christchurch i New Zealand) er en ny-zealandsk katolsk prelat og emeritert biskop av Palmerston North.


== Leiv og virke ==
Drennan ble presteviet den 14. juni 1996.
Pave Benedikt XVI utnevnte ham den 22. februar 2011 til koadjutorbiskop av Palmerston North. Biskopen av Palmerston North, Peter James Cullinane, bispeviet ham den 11. juni samme år; medkonsekrerende var Mark Benedict Coleridge, erkebiskop av Canberra-Goulburn, og Barry Philip Jones, biskop av Christchurch. 
Da biskop Peter James Cullinanes ble pensjonert den 22. februar 2012 etterfulgte han ham som ordinær biskop av Palmerston North.  Pave Frans innvilget hans avskjedssøknad den 4. oktober 2019. Bakgrunnen for den tidlige avslutningen av hans virke var en undersøkelse i pakt med den pavelige motu proprio Vos estis lux mundi om beskyldninger fremført av en ung kvinne om «uakseptabel oppførsel av en seksuell natur».


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Erkebiskop Filippo Bernardini (1884-1954) *1933
Kardinal Norman Thomas Gilroy (1896-1977) *1935
Erkebiskop Peter Thomas McKeefry (1899-1973) *1947
Erkebiskop Owen Noel Snedden (1917-1981) *1962
Erkebiskop Thomas Stafford Williams (1930- ) *1979
Erkebiskop Peter James Cullinane (1936- ) *1980
Biskop Charles Edward Drennan (1884-1954)


== Referanser ==
Smithson Tennant

Smithson Tennant (30. november 1761–22. februar 1815) var en britisk kjemiker.
Tennant er mest kjent for sin oppdagelse av grunnstoffene iridium og osmium, som han fant i restene fra løsningen av platinamalm i 1803. Han bidro også til beviset på identiteten til diamant og trekull. 
Han begynte å studere medisin i Edinburgh i 1781, men flyttet etter noen måneder til Cambridge, hvor han viet seg til botanikk og kjemi. Han ble uteksaminert fra Cambridge i 1796. Han ble utnevnt til professor i kjemi ved Cambridge i 1813. Han døde i en ulykke nær Boulogne-sur-Mer av fallet av en bro som han red over.
Mineralet tennantitt er oppkalt etter ham.


== Referanser ==
William Buckland

William Buckland (født 12. mars 1784, død 14. august 1856) var en britisk teolog som ble dekan i Westminster. Han var også geolog og paleontolog.
Buckland skrev den første fullstendige avhandlingen om en fossil dinosaur, det var en reptil som han kalte Megalosaurus. I et annet arbeid beviste han at Kirkdale Cave hadde vært en forhistorisk hyenehule. Dette ble han tildelt Copley-medaljen for. Den ble rost som et eksempel på hvordan vitenskapelig analyse kunne rekonstruere fjerne hendelser. Han var banebrytende for bruken av fossilisert avføring for å rekonstruere økosystemer, og skapte begrepet koprolitter.Buckland fulgte Gap Theory i å tolke den bibelske beretningen om Genesis som to vidt adskilte episoder av skapelsen. Det hadde dukket opp som en måte å forene den bibelske beretningen med funn i geologi som antydet at jorden var veldig gammel. Tidlig i karrieren trodde Buckland at han hadde funnet bevis på den bibelske flommen, men så senere at istidsteorien til Louis Agassiz ga en bedre forklaring, og spilte en betydelig rolle i å fremme den.


== Referanser ==
Zolodininae

Zolodininae er en gruppe av biller der de fleste av artene er knyttet til tørre miljøer.


== Utseende ==
Middelsstore, avlange, blanke, mørke skyggebiller. Hodet er middels store med noe utstående fasettøyne og middels lange, trådformede antenner. Pronotum er avrundet firkantet, karftig punktert. Dekkvingene er avlange, nokså jevnbrede, med kraftige punktstriper.


== Levevis ==


== Utbredelse ==
De nålevende artene er utbredt på New Zealand og i Australia.


== Systematisk inndeling ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien heteromerer, Tenebrionoidea Latreille, 1802
Familien skyggebiller, Tenebrionidae Latreille, 1802
Underfamilien Zolodininae Watt, 1975
Slekten Tanylypa Pascoe, 1869 - én art, Australia
Tanylypa morio Pascoe, 1869
Slekten Zolodinus Blanchard, 1853 - én art, New Zealand
Zolodinus zelandicus (Blanchard, 1847)
† Slekten Praezolodinus Bao, 2020 (fossil)
†Praezolodinus pilosus Bao, 2020


== Referanser ==


== Eksterne lenker ==
(en) Zolodininae hos Fossilworks 
(en) Zolodininae hos ITIS 
(en) Zolodininae hos NCBI 
(en) Kategori:Zolodininae – bilder, video eller lyd på Wikimedia Commons 
Zolodininae – detaljert informasjon på Wikispecies
Pausteparken

Pausteparken er en liten park på hjørnet mellom Torggata og Skolegata i Sandefjord sentrum, gatekrysset som sannsynligvis er det eldste i byen.Den ble anlagt i 2002–03 av Foreningen Gamle Sandefjord og Sandefjord kommune. Den kalles på folkemunne Pauseparken. Rekkverket rundt parken er en kopi av rekkverket på Braade bro over Ruklabekken, som sto på sydsiden av Torggata, noen meter ned i dagens Thor Bryns gate. I parken er utstilt en tegning av et hus i byen slik ordfører Fredrik Høst husket det rundt år 1900. I parken står en drikkefontene som kommer fra Byskolen som ligger til Skolegata. Før parken ble anlagt, sto en kiosk på stedet, og det var parkeringsplass.I Torggata 12 ligger Paustegården, der første etasje er bygget rundt 1790. Skipper Ole Thommesen Paust overtok gården i 1800 og bygget på en etasje, og gården ble hetende Paustegården. I 1820 ble møtene i borgerrepresentasjonen, De eligerede menn holdt her, og i 1837 de første møtene i formannskapet. Paust satt selv i formannskapet og hadde andre kommunale verv.


== Referanser ==


== Litteratur ==
Tollnes, Roar L.: Byvandring i Sandefjord. Fortidsminneforeningen Vestfold avdeling, revidert utgave 2010. ISBN 978-82-995999-1-7.
Kortbane-VM i svømming 2021 – 200 meter butterfly menn

200 meter butterfly for menn under Kortbane-VM i svømming 2021 fant sted 16. desember 2021 i Etihad Arena.


=== Finale ===
Finalen ble avholdt kl. 18:42.


== Referanser ==
Blanche Bruce

Blanche Kelso Bruce (født 1. mars 1841 i Prince Edward County i Virginia i USA, død 17. mars 1898 i Washington, D.C.) var en amerikansk republikansk politiker. Han representerte delstaten Mississippi i USAs senat i årene 1875–1881. Han var den første afrikansk-amerikaneren som satt i en hel valgperiode i senatet.


== Liv og virke ==


=== Bakgrunn ===
Blanche Bruces far var en hvit plantasjeeier ved navn Pettis Perkinson, og moren var en afrikanskættet slave som het Polly Bruce. 
Bruce var slave ved fødselen, men ble senere en fri mann. En kilde hevder at faren frigjorde ham, men i et intervju sa Bruce selv at han fikk friheten da han flyttet til Kansas idet borgerkrigen var i ferd med å bryte ut.


=== Tidlig virke ===
Bruce arbeidet som lærer under den amerikanske borgerkrigen og studerte i to år ved Oberlin College i Ohio. Han ble selv plantasjeeier ikke langt fra Cleveland i Mississippi Delta-regionen nord i delstaten Mississippi i rekonstruksjonstiden. Han ble med tiden temmelig velstående. På hans plantasje bodde svarte sharecroppers i enkle treskur, og arbeidet under harde kår likt forholdene på plantasjer eid av hvite.Han var sheriff i Bolivar County i perioden 1872–1875. Etterhvert var han i dette området, i Bolivar eller i Tallahatchie County, også blant annet undervisningsinspektør (supervisor of education), og fungerte som sjefredaktør for en lokalavis.


=== Politiker ===
Bruce etterfulgte i 1875 Henry R. Pease som senator for Mississippi. Han var den første tidligere slave som ble amerikansk senator. Han ble selv etterfulgt, etter én mandatsperiode i senatet, av James Z. George.
Etter at hans senatorperiode var omme forble Bruce boende i Washington, D.C., og sikret seg gode stillinger, og drev valgkamp for republikanerne rundt om i landet. Han kjøpte seg et stort townhouse og et sommerhjem, og var en ledende skikkelse i det afroamerikanske high society. En avis skrev at Bruce ikke likte betegnelsen colored men, og ofte sa: «I am a Negro and proud of it.»Bruce giftet seg i 1878 med Josephine Beall Wilson. Parets sønn Roscoe Conkling Bruce fikk sitt navn etter senator Roscoe Conkling.
Bruce fikk åtte stemmer i avstemningen til visepresidentkandidat på republikanernes presidentnomineringskonvent før presidentvalget i USA i 1880. Det var første gang en afroamerikaner i det hele tatt hadde fått stemmer ved en slik avstemning på et partikonvent.
Bruce innehadde 1881–1885 en stilling i USAs finansdepartement, Register of the Treasury. Stillingens innehaver hadde sin autograf på den tidens amerikanske pengesedler. Bruces signatur er den første underskriften av en afroamerikaner som forekom på USAs papirpenger.
Bruces grav er på Woodlawn Cemetery i Washington, D.C.


== Referanser ==


== Eksterne lenker ==
Biographical Directory of the United States Congress
Political Graveyard
(en) Blanche Bruce hos Find a Grave
Nye horisonter (1939)

Nye horisonter (originaltittel: russisk: Выборгская сторона) er et sovjetrussisk historisk drama fra 1939 skrevet og regissert av Grigorij Kozintsev og Leonid Trauberg. Dette er tredje og siste del av deres triologi om fabrikkarbeideren Maksim, som kommer etter de to filmene Maksims ungdom (1935) og Maksims hjemkomst (1937).


== Handlingsreferat ==
Vyborg-distriket vsr et tradisjonelt industri-område i St. Petersburg, Russland, på høyre bredd av elven Neva. Vyborg var fylt med industri, og forskjellige bedrifter, av ulik kompleksitet. Disse produserte blant annet sukker, ulike tekstiler, tømmer og senere (etter 1800-tallet) mange typer tungindustri. Store bedrifter som Ericsson eide tidligere fabrikker i dette området. Arbeidsvilkår og leve-vilkår for arbeiderne var varierte, men generelt ansett som vanskelige.
Sosialistisk propaganda fra forskjellige politiske fraksjoner spredte seg med stort hell blant de fattige arbeiderne i de siste ti-årene av 1800-tallet og de første tiårene av det 20. århundre. Dette førte til streik blant arbeiderne i området, og første verdenskrig forårsaket hungersnød i distriktet. Ikke overraskende støttet fabrikk-arbeidere Februarrevolusjonen som fant sted i februar 1917. Dette styrtet monarkiet. Men det ble også lovet å avslutte privat eierskap av fabrikker, og faktisk bedre arbeidernes tilværelse.
En lokal milits ble grunnlagt i Vyborg, for å motvirke ett hvert forsøk på kontrarevolusjon og opprettholde offentlig ro og orden. Disse avdelingene ble kalt røde vakter. Vladimir Lenin vendte etter hvert tilbake fra å skjule seg i Finland til et trygt hjem i Vyborg-området. Etter den russiske revolusjonen blir Maksim utnevnt til statskommissær med ansvar for nasjonalbanken. Med stor innsats lærer han kompleksiteten til bank-bransjen, og begynner å slåss mot folk som forsøker å sabotere deres innsats. Dymba, nå en voldelig fiende av republikken, forsøker å rane en butikk. Men han blir arrestert med Maksims hjelp. Maksim avslører også en konspirasjon blant en gruppe tsar-offiserer som forbereder et attentat mot Vladimir Lenin.


== Referanser ==


== Eksterne lenker ==
(en) Nye horisonter på Internet Movie Database 
(da) Nye horisonter i Danmark Nationale Filminstitut 
(nl) Nye horisonter på MovieMeter 
(en) Nye horisonter på AllMovie 
(en) Nye horisonter på Rotten Tomatoes
Liste over Minnesotas guvernører

Liste over Minnesota guvernører. Minnesota ble innlemmet i De forente stater som en egen delstat i 1858.
Alle guvernørene har så langt vært menn. Flest guvernører har vært advokater i sitt sivile yrke, etterfulgt av pressefolk og lærere.Minnesota har hatt 20 guvernører av skandinavisk opphav, de fleste nordmenn og svensker, men også en danske og en finlandssvenske. Mellom 1915 og 1976 hadde samtlige av guvernørene hele eller deler av sin slekt fra Skandinavia.
Politiske partier      Demokratene (4) 
      Bonde- og arbeiderpartiet (3) 
      Republikanerne (27) 
      Demokratene (DFL) (7) 
      Reform/Uavhengighetspartiet (1) 


== Referanser ==
Drammen tennisklubb

Drammen Tennisklubb er en norsk tennisklubb som ble stiftet 10. juni 1902. Det er 450 medlemmer i klubben (per 2021). I oktober 2009 flyttet klubben fra anlegget på Marienlyst til ny tennishall på Bergskau. Hallen har fire innebaner, serviceanlegg osv. og fire utebaner (alle baner med hardcourtunderlag).
Styret i DTK 2021: Bjørg Juriks (styreformann), Frode Auvi-Lyngar, Lillann Weggersen, Christian Getz, Tor B. Bøhm, Roger Hansen (varamedlem) og Erling Mile (varamedlem).


== Eksterne lenker ==
Nettside
École nationale des chartes

École nationale des chartes er en fransk grande école og en konstituerende høyskole ved Université PSL, som spesialiserer seg på historiske vitenskaper. Det ble grunnlagt i 1821. Studentene, som rekrutteres ved konkurrerende eksamen og har status som embetsmannspraktikant, får kvalifikasjonen som arkivar-paleograf etter å ha fullført en avhandling. De fortsetter generelt med karrierer som kulturarvskuratorer innen arkiv og visuelle felt, som bibliotekkuratorer eller som forelesere og forskere innen humaniora og samfunnsvitenskap. I 2005 introduserte skolen også mastergrader, som studenter ble rekruttert til basert på en søknadsmappe, og i 2011 doktorgrader.


== Referanser ==


== Eksterne lenker ==
Offisielt nettsted 
Mate-URL 
(en) École nationale des chartes – kategori av bilder, video eller lyd på Commons
Pontificio istituto missioni estere

Det pavelige institutt for ytremisjonene (latin: Pontificium Institutum pro Missionibus Exteris, italiensk: Pontificio istituto missioni estere, forkortet PIME) er et katolsk ordensselskap for misjonsarbeidet.
Instituttet ble opprettet i 1850 av presten Angelo Ramazzotti. Det generalat befinner seg i Roma. Ut over dette har det etableringeri USA (7), Mexico (2), Brasil (54), Italia (16), Guinea-Bissau (10), Elfenbenskysten (4), Kamerun (9), Papua Ny-Guinea (9), Japan (21), Filippinene (13), Hongkong (26), Kambodsja (2), Thailand (7), Bangladesh (20) og India.


== Generalsuperiorer ==


== Litteratur ==
Annuario pontificio 2010, Libreria editrice vaticana, Città del Vaticano 2010. ISBN 978-88-209-8355-0.
Mario Escobar (cur.): Ordini e congregazioni religiose, 2 voll., SEI, Torino 1951-1953.
Guerrino Pelliccia e Giancarlo Rocca (curr.): Dizionario degli istituti di perfezione (DIP), 10 voll., Edizioni paoline, Milano 1974-2003.
Georg Schwaiger: La vita religiosa dalle origini ai nostri giorni, San Paolo, Milano 1997. ISBN 978-88-215-3345-7.


== Eksterne lenker ==
Hjemmeside
Oppføring hos catholic-hierarchy.org
PIME i Hongkong
Champions Chess Tour 2022

Champions Chess Tour 2022 var en serie av online sjakkturneringer. Serien startet i februar 2022 og går over ti turneringer som ble avsluttet i oktober 2022.Chess24.com var arrangør.


== Kalender ==


== Resultater ==


== Referanser ==


== Eksterne lenker ==
Offisiell side Arkivert 2. januar 2021 hos Wayback Machine.
Rotting

Rotting er et naturmateriale som blant annet brukes til fremstilling av møbler, lamper og kurver.Rotting er de lange, tynne stenglene av rottingpalmer som brukes til møbler og flettverk. Slyngende palmer i underfamilien Calamoideae, særlig plantene i slekten Calamus, og hovedsakelig indisk rotting (Calamus rotang) blir brukt som råstoff til rotting.
Stenglene varierer i tykkelse fra noen få millimeter til 8 centimeter og er seige og sterke. De benyttes enten i hel form til møbler og spaserstokker, eller splittet etter lengderetningen til flettverk i møbler (for eksempel stolseter), kurver og redskaper.Rotting kan beises eller males som mange andre tresorter, så den er tilgjengelig i mange farger, og det kan bearbeides i mange stiler. Det finnes flere mønster man kan flette i, et typisk flettemønster kalles Wiener Geflecht, wienerfletting, ettersom det ble oppfunnet i Wien på 1700-tallet.Rottingstokker (spanskrør) ble før benyttet til pekestokk og fysisk avstraffelse (prylestraff) på skolene.


== Se også ==
Kurvfletting
Kurv
Kurvmaker
Tægerarbeid


== Referanser ==
Kortbane-VM i svømming 2021 – 200 meter fri kvinner

200 meter fri for kvinner under Kortbane-VM i svømming 2021 fant sted 16. desember 2021 i Etihad Arena.


== Resultater ==


=== Forsøksheat ===
Forsøksheatene startet kl. 10:06.


=== Finale ===
Finalen ble avholdt kl. 18:09.


== Referanser ==
Pastél de Nata

Pastél de Nata eller Pastél de Belém er et portugisisk bakverk og en butterdeig med eggekrem.Pastéls de Belém er laget av en sprø butterdeigbunn fylt med en krem ​​laget av melk, egg, sukker, sitron og kanel. I Pastel de Nata er sitron ofte utelatt.Pastél de nata tilbys på mange kafeer og konditorier i Portugal og rundt om i verden. Den originale oppskriften tilhører nå utelukkende Fábrica dos Pastéis de Belém i Lisboa og bare bakverk fra dem kan kalles Pastél de Belém. I fabrikk-kafeen spises bakverket tradisjonelt fortsatt varmt og drysset med melis og kanel. Fabrikken produserer mer enn 10 000 bakverk hver dag.
I 2009 kåret The Guardian Pastél de Nata til en av de 50 beste rettene i verden.


== Historien ==
I 1837 begynte munker i Hieronymittklosteret i Belém å selge Pastéis for å få inntekter til å forsørge seg selv. På den tiden var Belém ikke en del av Lisboa men dampbåter tok turister fra Lisboa til Belém. Hieronymittklosteret og Belémtårnet tiltrakk seg etter hvert utallige turister og disse hjalp til med å spre Pastéls de Belém utover i verden.

Lignende bakverk er kjent før 1700-tallet av katolske munker og nonner i Santa Maria de Belém, Lisboa.
		


== Referanser ==


== Eksterne lenker ==
(en) Pastéis de nata – kategori av bilder, video eller lyd på Commons
Maria Drangeid

Maria Drangeid (født 1989) er en norsk teaterregissør fra Stavanger.Drangeid er utdannet ved regilinja på Teaterhøgskolen, KHiO (2018–2021).
I 2021 gav hun ut boksingelen Dikt om på Flamme forlag.
I 2022 ble hun utnevnt til «Årets Stavangerkunstner» av Stavanger kommune. 


== Referanser ==


== Eksterne lenker ==
(no) Offisielt nettsted 
«Maria Drangeid». Sceneweb. Besøkt 22. januar 2022.
Kortbane-VM i svømming 2021 – 100 meter fri kvinner

100 meter fri for kvinner under Kortbane-VM i svømming 2021 fant sted 17. og 18. desember 2021 i Etihad Arena.


== Rekorder ==
Før mesterskapet var gjeldende verdens- og mesterskapsrekorder som følger:


=== Semifinaler ===
Semifinaler startet 17. desember kl. 19:09.


=== Finale ===
Finalen ble avholdt 18. desember kl. 18:07.


== Referanser ==
Donald Cozzens

Donald Cozzens (født 17. mai 1939, død 9. desember 2021 i Mayfield Heights i Ohio) var en amerikansk katolsk prest, forfatter og professor.


== Biografi ==
Cozzens ble prsteviet i 1965 for det katolske bispedømmet Cleveland i Ohio. Han var president og rektor og professor i pastoralteologi på Saint Mary Seminary and Graduate School of Theology i Wickliffe i Ohio.I sine skrifter behandlet Cozzens emner som prestesølibatet, homofili og seksuelle misbruk innen den katolske kirke.Cozzens døde av komplikasjoner med covid-19 den 9. desember 2021, i en alder av 82 år.


== Bibliografi ==
The Spirituality of the Diocesan Priest, 1997 ISBN 978-0814624210
The Changing Face of the Priesthood, 2000 ISBN 978-0814625040
Sacred Silence: Denial and the Crisis in the Church, 2002 ISBN 978-0814627792
Faith That Dares to Speak, 2004 ISBN 978-0814630181
Freeing Celibacy, 2006 ISBN  978-1920721305
Master of Ceremonies, 2014 (roman) ISBN 978-0879469931
Under Pain of Mortal Sin, 2018 (roman) ISBN 978-0879469733


== Referanser ==
Den norske kirkes geistlighed

Den norske kirkes geistlighed i reformationsaarhundredet er en oversikt over biografiske, kultur- og kirkehistoriske opplysninger for perioden 1536-1600 sammenstilt av biskop i Kristiania Anton Christian Bang i 1897.


== Stifterne Oslo og Hamar ==
Oslo by
Domkirken
Oslo hospital
Slottet
Mariakirken
Oslo domkapitel


== Referanser ==
Mario Civelli

Mario Civelli (祁济众; født 4. november 1890 i Milano i Italia, død 2. februar 1966 samme sted) var en italiensk katolsk kinamisjonær og biskop.
Han ble presteviet den 29. juni 1913 som medlem av misjonsordenen Det pavelige institutt for ytremisjonene og ble sendt til misjonene i Kina. Den 11. mars 1935 ble han utnevnt til titulærbiskop av Tabbora og til apostolisk vikar av Hanzhong i Shaanxi. Han ble bispeviet den 19. mai 1935 av den apostoliske delegat erkebiskop Mario Zanin. Medkonsekreernde var biskop Jean de Vienne de Hautefeuille og biskop Martino Chiolino. 
Da Hanzhong ble bispedømme, ble han dets første ordinære biskop den 22. april 1946.
Den 18. juli 1946 ble han utnevnt av pave Pius XII til biskop av Jixian (Weihwei) og ble innført i dette embede den 28. juli 1946. Etter Mao Zedongs seier i den kinesiske borgerkrig ble alle utenlandske misjonærer enten utvist, eller arrestert og senere utvist, og også biskop Civelli ble slik reelt avskåret fra å ivareta sitt embede, som han formelt likevel innehadde frem til sin død.
Han deltok på alle fire av Det annet Vatikankonsils sesjoner.
Han døde i Milano den 2. februar 1966.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Erkebiskop Mario Zanin (1890-1958) *1934
Biskop Mario Civelli (1890-1966) *1935


== Referanser ==